ועדת הכספים, כנסת 20, פרוטוקול מספר 461, 2016-09-26 10:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני מתנצל על האיחור.

משה גפני: אנחנו מתחילים בהודעה של מבקר המדינה על אי הכללת תוצאות הביקורת הנוגעות לסיעת בל"ד בדוחות מבקר המדינה ובקשת מבקר המדינה להארכת המועד להגשת דוח מבקר המדינה לפי חוק מימון מפלגות.

משה גפני: מבקר המדינה ביקש שני דברים: אחד, זה הנושא של אי הכללת סיעת בל"ד בדוחות, והשני הארכת המועד.

משה גפני: לפי החוק, למיטב הבנתי ולאחר שהתייעצתי עם הלשכה המשפטית אצלנו, אין סמכות לוועדת הכספים לאשר אי הכללת סיעה בדוחות.

משה גפני: זאת סמכות שלכם, ואתם צריכים להחליט בעניין הזה.

משה גפני: הסמכות שלנו היא לדחות את הגשת הדוח לגבי המפלגות השונות, לגבי כל המפלגות ובאופן ספציפי לגבי סיעת בל"ד.

משה גפני: חנה, אני מבקש אם את יכולה להציג בפני הוועדה את הבקשות שלו.

<חנה רותם: אני חנה רותם, מנהלת האגף לביקורת בחירות ומימון מפלגות במשרד מבקר המדינה.

<חנה רותם: הבקשה שלנו הייתה בהתחלה אי הכללת דוח הביקורת על חשבונות סיעת בל"ד בדוח שהיה אמור להיות מוגש בקרוב.

משה גפני: למה ביקשתם לדחות?

<חנה רותם: ביקשנו כי כפי שפורסם בעיתונות, החלה חקירת משטרה, ונמנע מאתנו להשלים את הליכי הביקורת עד תומם.

<חנה רותם: לכן לא יכולנו לכלול את זה בדוחות.

מיקי לוי: למה?

מיקי לוי: המשטרה החרימה מסמכים ממשרדי בל"ד?

מיקי לוי: אתם יודעים?

<חנה רותם: עם כל הכבוד זאת שאלה שאתה צריך להפנות למשטרה.

מיקי לוי: אני אנסח אותה אחרת.

מיקי לוי: מה מונע את המשך הביקורת במשרדי בל"ד?

משה גפני: בדיוק.

משה גפני: למה אתם לא יכולים להמשיך את הביקורת?

<חנה רותם: יש הליך מסוים של ביקורת על המפלגות שכל מפלגה שעוברת אותו מן הסתם מכירה אותו, ובו אנחנו מקבלים את החומרים מהמפלגה ואחר כך מתחייבת התייחסות המפלגה על החומרים, ויש הליך של מעין שימוע בפני המבקר.

<חנה רותם: מכיוון שזאת חקירה שתחילתה בהעברת דוח מבקר המדינה לתוצאות הבחירות ברשויות המקומיות, וזאת חקירה שלמיטב הבנתנו, מתנהלת זמן רב, התבקשנו לא לסיים את הליכי הביקורת גם לגבי - - - כדי לא לפגוע בחקירת המשטרה.

<חנה רותם: זאת המטרה.

משה גפני: החקירה התחילה עוד קודם?

משה גפני: לפני הדוח?

<חנה רותם: מבקר המדינה העביר את דוח הביקורת על תוצאות הביקורת על השלטון המקומי לידיעת היועץ המשפטי לממשלה שהחליט לפתוח בחקירה שנמשכת.

מיקי לוי: בסדר.

מיקי לוי: תשובה טובה.

מיקי רוזנטל: לזמן בלתי מוגבל?

משה גפני: לא.

משה גפני: יש מועדים.

מיקי רוזנטל: יש מועדים?

משה גפני: כן.

<חנה רותם: הבקשה שלנו בשלב הזה לדחות את תוצאות הביקורת לתקופה של חצי שנה.

<חנה רותם: אם תהיה לנו אפשרות להשלים קודם, כמובן, נגיש.

משה גפני: זאת אומרת אתם לא נוגעים עכשיו בדוחות הביקורת של סיעת בל"ד על הרשויות המקומיות.

<חנה רותם: לא על השלטון המקומי, על החשבונות השוטפים.

משה גפני: למה על החשבונות השוטפים?

<חנה רותם: על החשבונות השוטפים בתקופת הכהונה של הכנסת ה-19.

<חנה רותם: כתוצאה מזה ומכיוון שהדוחות שלנו היו כבר כמעט מושלמים כיוון שאנחנו נאלצים עכשיו להוציא את האזכור, ביקשנו לצורך ההתאמות הדרושות דחייה להגשת הדוחות שלנו על מערכת הבחירות לכנסת ועל החשבונות השוטפים לימים ספורים.

<חנה רותם: ביקשנו 14-13 באוקטובר.

<חנה רותם: זה לצורך תיקונים טכניים והשלמות.

משה גפני: זאת אומרת אנחנו צריכים לאשר את דחיית המועד של הגשת הדוחות הכלליים לאמצע אוקטובר.

מיקי רוזנטל: אם אנחנו לא מאשרים, אתם בכלל יכולים לפרסם דוחות?

<חנה רותם: יש הבדל בין פרסום להגשה, אבל בוא נגיד שתוך יום-יומיים נוכל, אבל זה לא יהיה מושלם.

<חנה רותם: צריך גם עבודה טכנית.

מיקי לוי: הביקורת תהיה חלקית.

מיקי רוזנטל: זאת לא התרסה.

מיקי רוזנטל: אני רוצה להבין.

משה גפני: התשובה שאז אנחנו לא עושים את עבודתנו.

משה גפני: אתה יכול לא לאשר.

מיקי רוזנטל: לא, בסדר.

משה גפני: שאלת שאלה נכונה.

משה גפני: התשובה, לדעתי, היא כזאת: אנחנו שומעים את מה שאומר מבקר המדינה, ואנחנו צריכים לאשר את ההארכה.

משה גפני: אם אנחנו לא מאשרים את ההארכה, ואין לנו נימוק כמו למשל שמשרד מבקר המדינה לא עשה את עבודתו – שזה לא המקרה – ואז אתה יכול לא לאשר.

משה גפני: אבל אז נהיית אנדרלמוסיה, זה כאוס אמתי לביקורת.

משה גפני: לכן התפקיד שלנו בסופו של דבר אחרי שאנחנו שומעים את חנה רותם הוא כן לאשר.

משה גפני: יש בעיה עם המועדים?

<שלומית ארליך: סידרנו.

משה גפני: סידרתם את זה?

משה גפני: זה היה יום אחרי יום כיפור.

משה גפני: גם לגבי חצי שנה –זה חול המועד.

<שלומית ארליך: - - -

משה גפני: בבקשה.

<שלומית ארליך: ההחלטה הקודמת שקיבלה ועדת הכספים ב-25 ביולי הייתה לאפשר את הגשת הדוחות של המבקר עד 25 בספטמבר.

<שלומית ארליך: התבקשנו כעת לאפשר להאריך אותם עד 14 באוקטובר.

<שלומית ארליך: אני מקריאה את לשון ההחלטה: "בהתאם לסעיף 10(ו) לחוק מימון מפלגות התשל"ג-1973 בהסכמת מבקר המדינה, מחליטה ועדת הכספים של הכנסת כמפורט להלן: להאריך עד יום י"ב בתשרי התשע"ז 14 באוקטובר 2016 את מועד מסירת דוח מבקר המדינה לגבי תוצאות ביקורת החשבונות" - -

משה גפני: י"ב בתשרי זה יומיים אחרי יום כיפור ויומיים לפני - - -

מיקי רוזנטל: אבל זה לא העניין.

מיקי רוזנטל: העניין הוא שזה חסר טעם.

מיקי רוזנטל: הרי ברור לך ולנו שהם יבואו בעוד חודש ויגידו שיש חקירת משטרה.

משה גפני: לא, לא.

משה גפני: זה הכללי.

משה גפני: אנחנו מבקשים את זה.

משה גפני: הכללי לא צריך להיפגע.

מיקי רוזנטל: אה, הדוחות הכלליים.

משה גפני: כן.

מיקי רוזנטל: בסדר.

מיקי רוזנטל: את זה לא הבנתי.

<שלומית ארליך: זאת ההארכה שנתבקשה לשם ההתאמות הטכניות.

מיקי רוזנטל: בסדר.

מיקי רוזנטל: כי על בל"ד לא יהיה גם בעוד שנה דוח.

משה גפני: מבקשים חצי שנה, והיא אמרה שאם לא ייגמר הם יצטרכו שוב.

משה גפני: אתה יודע מה קורה שם?

מיקי רוזנטל: אני יודע כמה זמן לוקחת חקירה משטרה.

מיקי רוזנטל: חקירת משטרה במדינת ישראל לוקחת לפחות חודשים רבים מדי.

<שלומית ארליך: זה הסעיף הראשון שמתייחס להארכה הכללית – "י"ב בתשרי התשע"ז, 14 באוקטובר 2016 את מועד מסירת דוח מבקר המדינה לגבי תוצאות ביקורת החשבונות לתקופת הבחירות לכנסת ה-20 וכן את מועד מסירת דוח מבקר המדינה לגבי תוצאות ביקורת החשבונות השוטפים של המפלגות לתקופה המתחילה ביום כ"א בשבט התשע"ג 1 בפברואר 2013 ומסתיימת ביום י"א בניסן התשע"ה 31 במרס 2015".

<שלומית ארליך: הסעיף השני הוא הסעיף שמתייחס לסיעת בל"ד.

<שלומית ארליך: כאן מבקש המבקר להאריך בחצי שנה עד יום 20 באפריל 2017.

משה גפני: מה זה בתאריך העברי?

<שלומית ארליך: כ"ד בניסן התשע"ז.

משה גפני: בסדר.

<שלומית ארליך: "על אף האמור בפסקה 1 להאריך עד יום כ"ד בניסן התשע"ז, 20 באפריל 2017, את מועד מסירת דוח מבקר המדינה לגבי תוצאות ביקורת החשבונות השוטפים של מפלגת "אלתג'מוע אלווטני אלדימוקרטי – בל"ד", לתקופה מתחילה ביום כ"א בשבט התשע"ג, 1 בפברואר 2013, ומסתיימת ביום י"א בניסן התשע"ה 31 במרס 2015".

משה גפני: זאת אומרת הדוחות הכלליים יהיו מיד אחרי יום כיפור, והדוחות של בל"ד יהיו עד אחרי פסח.

משה גפני: במידה שלא תסתיים החקירה אז אתם תבואו לפה לבקש הארכה נוספת.

משה גפני: חבר הכנסת רוזנטל אומר שההערכה היא שתבואו.

משה גפני: ככה ההערכה.

משה גפני: אנחנו לא מבקשים את זה.

מיקי לוי: מניסיון הם יבואו.

<חנה רותם: אנחנו מקווים שלא.

משה גפני: אני מבקש מהוועדה לאשר את מה שהקריאה היועצת המשפטית לגבי הארכת המועד: הדוחות הכלליים לי"ב בתשרי; ולכ"ד בניסן, מיד אחרי פסח, את הדוחות של בל"ד.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: נמנעים – אין

משה גפני: הבקשה אושרה.

משה גפני: אני מעיר לגבי העניין הזה כי בהתחלה היה נראה אולי שמבקשים להוציא את בל"ד מהדוח.

משה גפני: גם בגלל מה שאתה אומר שאם מבחינה חוקית אפשר היה לעשות את זה אז הם היו מבקשים את זה עד שייגמר העניין.

משה גפני: אבל אי אפשר להוציא את בל"ד, אלא רק להאריך את המועד, והמועד הוארך כפי שאישרנו.

משה גפני: אני מודה לך.

משה גפני: תודה רבה לכם.

משה גפני: שתהיה לכם שנה טובה.